PATVIRTINTA

Kaišiadorių rajono savivaldybės

administracijos direktoriaus

2019 m. rugsėjo

įsakymu Nr.

**LEIDIMŲ ĮRENGTI IŠORINĘ REKLAMĄ IŠDAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Leidimų įrengti išorinę reklamą išdavimo tvarkos aprašas (toliau – Aprašas) nustato leidimo įrengti išorinę reklamą (toliau – leidimas) išdavimo, atsisakymo jį išduoti, įspėjimo apie galimą leidimo galiojimo panaikinimą ir leidimo galiojimo panaikinimo tvarką Kaišiadorių rajono savivaldybės (toliau – Savivaldybė) teritorijoje.

2. Aprašo paskirtis – užtikrinti, kad leidimai Savivaldybės teritorijoje būtų išduodami pagal Lietuvos Respublikos reklamos įstatymo, kitų įstatymų, norminių teisės aktų ir Lietuvos Respublikos ūkio ministro 2013 m. liepos 30 d. įsakymu Nr. 4-670 „Dėl Išorinės reklamos įrengimo taisyklių patvirtinimo“ patvirtintų Išorinės reklamos įrengimo taisyklių (toliau – Taisyklės) reikalavimus.

3. Apraše vartojamos sąvokos atitinka Lietuvos Respublikos reklamos įstatyme ir Taisyklėse minimas sąvokas.

**II SKYRIUS**

**DOKUMENTŲ IR INFORMACIJOS PATEIKIMAS**

4. Pareiškėjas Kaišiadorių rajono savivaldybės administracijai (toliau – Savivaldybės administracija) tiesiogiai, per atstumą arba per Paslaugų ir gaminių kontaktinį centrą (toliau – kontaktinis centras) turi pateikti:

4.1. paraišką gauti leidimą (1 priedas), kurioje nurodoma:

4.1.1. pareiškėjo (juridinio asmens) pavadinimas, teisinė forma, kodas, buveinė; pareiškėjo (fizinio asmens) vardas, pavardė, asmens kodas (jeigu pagal užsienio valstybės teisės aktus fiziniam asmeniui nesuteikiamas asmens kodas, nurodoma tik gimimo data); adresas korespondencijai, telefono ryšio numeris, elektroninio pašto adresas (jeigu pareiškėjas jį turi);

4.1.2. išorinės reklamos (toliau – reklama) plotas, kuris apskaičiuojamas pagal stačiakampio plotą, kurio aukštis ir plotis matuojamas pagal labiausiai nutolusius reklaminio įrenginio paviršiaus, skirto reklamai skleisti, taškus arba skleidžiant reklamą ant pritaikytos priemonės – pagal labiausiai nutolusius reklamos taškus. Įrengiant tūrinių elementų reklamą, reklamos plotas skaičiuojamas pagal reklamos (užrašo, prekės ženklo, logotipo, emblemos, grafinio vaizdo ar pan.) labiausiai nutolusius taškus. Jeigu įrengiamos dvi arba daugiau to paties pareiškėjo reklamos, reklamos plotas sumuojamas;

4.1.3. reklamos įrengimo adresas, vieta;

4.1.4. reklamos skleidimo laikotarpis;

4.1.5. informacija apie Savivaldybės institucijos išduotą statybą leidžiantį dokumentą, jei reklaminiam įrenginiui, ant kurio numatoma skleisti reklamą, statyti ar įrengti yra privalomas šis dokumentas;

4.1.6. informacija, ar pareiškėjas yra žemės, statinių, įrenginių ar kitų objektų, ant kurių įrengiama reklama, savininkas;

4.1.7. kokiu būdu (tiesiogiai, per atstumą ar per kontaktinį centrą) pareiškėjas norėtų gauti leidimą išduodančios institucijos pranešimus;

4.1.8. turimo leidimo išdavimo data ir numeris (kai baigiasi turimo leidimo galiojimo terminas ir pareiškėjas nori gauti naują leidimą);

4.2. dokumentus, patvirtinančius žemės, statinių ar kitų objektų, ant kurių įrengiama reklama, nuosavybės teise ar kitais teisėtais pagrindais valdančio asmens (toliau – savininkas) sutikimą, išskyrus atvejus, kai pareiškėjas pats yra žemės, statinių, įrenginių ar kitų objektų, ant kurių įrengiama reklama, savininkas arba kai žemė, statiniai, įrenginiai ar kiti objektai, ant kurių įrengiama reklama, priklauso Savivaldybei nuosavybės teise ar yra valdomi patikėjimo teise. Kai reklama įrengiama ant daugiabučių ir gyvenamųjų namų butų ir kitų patalpų savininkų bendrosios dalinės nuosavybės teise valdomų bendrojo naudojimo objektų, pateikiami Reklamos įstatymo 12 straipsnio 1 dalies 4 punkte nurodytus reikalavimus atitinkantys šių namų butų ir kitų patalpų savininkų sprendimai dėl sutikimo įrengti išorinę reklamą (Teisės aktų nustatyta tvarka įformintų savininkų balsavimo balsų skaičiavimo komisijos pasirašytų protokolų kopijos);

4.3. reklamos įrengimo projektą, kurį sudaro:

4.3.1. aiškinamasis raštas;

4.3.2. reklaminio įrenginio suprojektuota vieta topografiniame plane, įrenginio matmenys nuo požeminių tinklų iki gretimybių bei sklypų ribų, kai reklaminis įrenginys įrengiamas žemės sklype;

4.3.3. išorinės reklamos įrengimo vietą apibūdinantys duomenys (situacijos schema, viso objekto, ant kurio planuojama įrengti reklamą, esamos padėties spalvota nuotrauka ar projektas (kai objektas nepastatytas ar neįrengtas);

4.3.4. išorinės reklamos spalvinis ir grafinis vaizdas;

4.3.5. reklaminio įrenginio projektas;

4.3.6. laikiklių ir tvirtinimo mazgų brėžiniai, jei reklama tvirtinama laikikliais;

4.4. išorinės reklamos įrengimo kultūros paveldo objektuose, jų teritorijose ir apsaugos zonose atveju projektai turi būti suderinti su Kultūros paveldo departamento prie Kultūros ministerijos Kauno teritoriniu padaliniu (toliau – Padalinys). Pareiškėjas Padaliniui pateikia reklamos įrengimo projektą ir jo kopiją. Savivaldybės administracijai pateikia Padalinio sutikimą (raštas ir (ar) žymos projekte).

Išorinės reklamos įrengimo saugomoje teritorijoje atveju pateikiamas saugomų teritorijų direkcijos arba Aplinkos apsaugos departamento (kai nėra įsteigta saugomų teritorijų direkcija) sutikimas (raštas ir (ar) žymos projekte);

 4.5. jei reklama įrengiama ant stulpų, lynų ar kitokių konstrukcijų, esančių virš gatvių, – šiuos objektus eksploatuojančių subjektų rašytinį sutikimą.

5. Už pateiktus melagingus duomenis atsako pareiškėjas.

6. Paraiška registruojama Savivaldybės dokumentų valdymo sistemoje „kontora“ (toliau – DVS „kontora“).

**III SKYRIUS**

**DOKUMENTŲ GAVIMAS IR TIKRINIMAS**

7.Savivaldybės administracija, gavusi pareiškėjo paraišką išduoti leidimą ir kitus Aprašo 4 punkte nurodytus dokumentus, įkelia juos į DVS „kontora“ ir ne vėliau kaip per 5 darbo dienas nuo jų gavimo paraiškoje nurodytu būdu išsiunčia pareiškėjui patvirtinimą, kad paraiška gauta. Patvirtinime nurodoma: paraiškos registravimo numeris; terminas, per kurį turi būti išnagrinėta paraiška; informacija apie tai, kad, jeigu per 20 darbo dienų terminą leidimas neišduodamas ir nepateikiamas motyvuotas rašytinis atsisakymas jį išduoti, laikoma, kad leidimas išduotas; galimos pareiškėjo teisių gynimo priemonės, kuriomis jis galėtų pasinaudoti, jeigu kiltų jo ir leidimą išduodančios institucijos ginčų.

8. Jei paraiška ir (ar) kiti dokumentai, kurių reikia leidimui išduoti, nevisiškai, neteisingai užpildyti arba juose pateikti neteisingi duomenys, arba pateikti ne visi dokumentai, kurių reikia leidimui išduoti, Savivaldybės administracija ne vėliau kaip per 5 darbo dienas nuo dokumentų gavimo, paraiškoje nurodytu būdu praneša apie tai pareiškėjui ir nustato ne trumpesnį kaip 5 darbo dienų terminą trūkstamiems arba patikslintiems dokumentams pateikti, taip pat informuoja, kad terminas leidimui išduoti skaičiuojamas nuo visų tinkamai įformintų dokumentų gavimo dienos.

**IV SKYRIUS**

**REKLAMOS PROJEKTO DERINIMAS**

9. Išorinės reklamos įrengimo projektas privalo būti suderintas:

9.1.visais atvejais su:

9.1.1. Savivaldybės kalbos tvarkytoju, kuris ne vėliau kaip per 2 darbo dienas nuo paraiškos ir kitų dokumentų gavimo dienos patikrina, ar projekte pateikti ir reklamoje planuojami naudoti užrašai ir ženklai (jei numatyta ženklą naudoti reklamoje) atitinka bendrinės lietuvių kalbos normas, ar laikomasi Lietuvos Respublikos valstybinės kalbos įstatymo ir Valstybinės lietuvių kalbos komisijos nutarimų reikalavimų, ir apie patikrinimo rezultatą informuoja žyma „Pritariu“ arba „Nepritariu“ (nurodant nepritarimo motyvus);

9.1.2. Savivaldybės vyriausiuoju architektu;

9.1.3. seniūnijos, kurios teritorijoje planuojama įrengti reklamą, seniūnu;

9.2. Jei išorinę reklamą planuojama įrengti požeminių komunikacijų ar statinių apsaugos zonoje – projektas derinamas su šių objektų savininkais, naudotojais ar juos eksploatuojančiomis organizacijomis.

**V SKYRIUS**

**LEIDIMO IŠDAVIMAS, ATSISAKYMAS IŠDUOTI LEIDIMĄ**

10. Pareiškėjui leidimas (2 forma) išduodamas arba pateikiamas rašytinis motyvuotas atsisakymas jį išduoti ne vėliau kaip per 20 darbo dienų , Reklamos įstatymo 12 straipsnio 10 dalyje nustatytais terminais.

11. Jeigu per nurodytus terminus leidimą išduodanti Savivaldybės administracija neišduoda leidimo ir nepateikia motyvuoto rašytinio atsisakymo išduoti leidimą, laikoma, kad leidimas išduotas.

12. Leidimo galiojimo terminas nustatomas atsižvelgiant į paraiškoje išduoti leidimą nurodytą laikotarpį, tačiau negali būti ilgesnis kaip 10 metų.

13. Leidimas išduodamas per Licencijų informacinę sistemą interneto svetainėje <https://www.licencijavimas.lt>, registruojamas DVS „kontora“ reklamos registre ir apie jį skelbiama Savivaldybės interneto svetainėje [www.kaisiadorys.lt](http://www.kaisiadorys.lt) (veiklos sritys>>>veikla>>>Statybos, infrastruktūros ir urbanistikos skyrius>>> išorinė reklama).

14. Leidimas, išduotas Licencijų informacinėje sistemoje, įregistruotas reklamos registre ir paskelbtas Savivaldybės interneto svetainėje, laikomas išduotu, kitos formos dokumentai nerengiami ir neišduodami.

15. Leidime nurodoma:

15.1. leidimą išduodanti institucija;

15.2. leidimo numeris;

15.3. reklaminės veiklos subjekto, kuriam išduotas leidimas (toliau – leidimo turėtojas), duomenys: juridinio asmens pavadinimas, teisinė forma, kodas, buveinė; fizinio asmens vardas, pavardė, telefono ryšio numeris, elektroninio pašto adresas (jeigu leidimo turėtojas jį turi);

15.4. reklamos įrengimo adresas (vieta);

15.5. reklamos plotas;

15.6. pareiškėjo pateiktos paraiškos numeris;

15.7. leidimo galiojimo terminas;

15.8. leidimo išdavimo data.

16. Kai leidimo turėtojas numato keisti reklamos (išskyrus ant reklaminio įrenginio pateikiamos trumpalaikės reklamos) spalvinį ar grafinį vaizdą, jis leidimą išduodančiai Savivaldybės administracijai tiesiogiai, per atstumą ar per kontaktinį centrą turi pateikti prašymą, kuriame nurodomas turimo leidimo numeris, jo išdavimo data ir Aprašo 4.3.4 papunktyje nurodytą dokumentą – išorinės reklamos spalvinį ir grafinį vaizdą.

17. Aprašo 16 punkte nurodytu atveju leidimą išduodanti institucija ne vėliau kaip per 3 darbo dienas nuo Aprašo 16 punkte nurodytų dokumentų gavimo įvertina reklamos spalvinio bei grafinio vaizdo atitiktį Aprašo reikalavimams ir tiesiogiai, per atstumą ar per kontaktinį centrą jį derina arba pateikia leidimo turėtojui motyvuotą atsisakymą jį derinti.

18. Likus ne daugiau kaip 30 darbo dienų, bet ne mažiau kaip 20 darbo dienų iki leidimo galiojimo termino pabaigos, reklaminės veiklos subjektas, norintis gauti naują leidimą, leidimą išduodančiai institucijai Apraše nustatyta tvarka turi pateikti paraišką, kurioje nurodomas turimo leidimo numeris, jo išdavimo data, ir Aprašo 4 punkte nurodytus dokumentus, kurie pateikiami tik tuo atveju, jei pasikeitė turimam leidimui gauti pateikti dokumentai ir (ar) juose nurodyti duomenys ir (ar) informacija. Leidimas šiame Aprašo punkte nurodytu atveju išduodamas Apraše nustatyta tvarka ir terminais.

19. Kai Aprašo 4 punkte nurodyti dokumentai yra ne elektroninės formos ir yra teikiami elektroninėmis priemonėmis, gali būti pateikiamos tų dokumentų skaitmeninės kopijos.

20. Leidimas neišduodamas Reklamos įstatymo 12 straipsnio 12 dalyje nustatytais atvejais.

21. Už leidimo išdavimą imama vietinė rinkliava Lietuvos Respublikos rinkliavų įstatymo ir Kaišiadorių rajono savivaldybės tarybos 2017 m. kovo 20 d. sprendimo Nr. V17-86 „Dėl Vietinės rinkliavos už leidimo įrengti išorinę reklamą Kaišiadorių rajono savivaldybės teritorijoje išdavimą nuostatų tvirtinimo“ nustatyta tvarka.

**VI SKYRIUS**

**ĮSPĖJIMO APIE GALIMĄ LEIDIMO GALIOJIMO PANAIKINIMĄ IR LEIDIMO GALIOJIMO PANAIKINIMO TVARKA**

22. Leidimo turėtojas įspėjamas apie galimą leidimo galiojimo panaikinimą Reklamos įstatymo 12 straipsnio 13 dalyje nustatytais atvejais.

23. Apie sprendimą įspėti apie galimą leidimo galiojimo panaikinimą leidimą išduodanti institucija per 3 darbo dienas nuo sprendimo priėmimo tiesiogiai, per atstumą ar per kontaktinį centrą praneša leidimo turėtojui, nurodo pažeidimus, dėl kurių jis įspėjamas apie galimą leidimo galiojimo panaikinimą, ir, atsižvelgdama į pažeidimų pobūdį ir kitas svarbias aplinkybes, nustato ne trumpesnį kaip 3 darbo dienų terminą pažeidimams pašalinti.

24. Leidimo turėtojas turi ištaisyti leidimą išduodančios institucijos nurodytus pažeidimus, dėl kurių buvo įspėtas apie galimą leidimo galiojimo panaikinimą, per leidimą išduodančios institucijos nustatytą terminą, kuris skaičiuojamas nuo pranešimo apie galimą leidimo galiojimo panaikinimą gavimo dienos. Ištaisęs pažeidimus, leidimo turėtojas turi apie tai tiesiogiai, per atstumą ar per kontaktinį centrą pranešti leidimą išdavusiai institucijai.

25. Leidimo galiojimas panaikinamas Reklamos įstatymo 12 straipsnio 14 dalyje nustatytais atvejais.

26. Apie sprendimą panaikinti leidimo galiojimą leidimą išduodanti institucija per 3 darbo dienas nuo sprendimo priėmimo tiesiogiai, per atstumą ar per kontaktinį centrą praneša leidimo turėtojui ir nurodo leidimo galiojimo panaikinimo priežastis.

27. Pasibaigus leidimo galiojimo terminui ir jo nepratęsus ar panaikinus leidimą įrengti išorinę reklamą, leidimo turėtojas privalo išardyti reklaminį įrenginį ar nukabinti reklamą ir sutvarkyti aplinką per 5 darbo dienas nuo leidimo galiojimo termino pabaigos (leidimo galiojimo panaikinimo dienos), kuris nurodomas leidime arba pranešime apie sprendimą panaikinti leidimo galiojimą.

**VII SKYRIUS**

**BAIGIAMOSIOS NUOSTATOS**

28. Savivaldybės teritorijoje reklamos įrengimo reikalavimų laikymosi kontrolę pagal kompetenciją atlieka Seniūnai, Kultūros paveldo departamentas prie Kultūros ministerijos, saugomų teritorijų direkcija arba Aplinkos apsaugos departamentas, kai saugomoje teritorijoje nėra įsteigtos saugomų teritorijų direkcijos.

29. Leidimų turėtojai, pažeidę reklamos įrengimo reikalavimus, atsako teisės aktų nustatyta tvarka.

\_\_\_\_\_\_\_\_\_\_\_\_\_\_\_\_

Leidimų įrengti išorinę reklamą išdavimo tvarkos aprašo

1 priedas

**(Paraiškos gauti leidimą įrengti išorinę reklamą forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareiškėjo (juridinio asmens) pavadinimas, teisinė forma, kodas, buveinė; pareiškėjo (fizinio asmens) vardas, pavardė, a. k.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas korespondencijai)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono ryšio numeris, elektroninio pašto adresas (jeigu pareiškėjas jį turi)

Kaišiadorių rajono savivaldybės administracijos direktoriui

**PARAIŠKA**

**GAUTI LEIDIMĄ ĮRENGTI IŠORINĘ REKLAMĄ**

20 \_\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_ d.

 Kaišiadorys

**Prašome išduoti Leidimą įrengti išorinę reklamą.**

Išorinės reklamos (toliau – reklama) plotas \_\_\_\_\_\_\_\_\_\_\_\_\_\_ kv. m.

Reklamos įrengimo adresas, vieta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (gatvės pavadinimas ) (pastato nr. arba vietos koordinatės)

Reklamos skleidimo laikotarpis:

\_\_\_\_\_\_\_\_\_\_\_\_\_\_\_\_ metai arba nuo 20\_\_ m.\_\_\_\_\_\_\_\_\_\_\_\_\_\_\_ d. iki 20\_\_ m.\_\_\_\_\_\_\_\_\_\_\_\_\_\_\_ d.

(sveikas skaičius nuo 1 iki 10, (skleidimo laikotarpis, kai įrengiama reklama, kuri nėra iškaba)

kai įrengiama iškaba)

Savivaldybės institucijos išduotas statybą leidžiantis dokumentas (jei reklaminiam įrenginiui, ant kurio numatoma skleisti reklamą, statyti ar įrengti, yra privalomas šis dokumentas):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(dokumento pavadinimas, išdavimo data ir numeris)

Pareiškėjas YRA / NĖRA (tinkamą žodį pabraukti) žemės, statinių, įrenginių ar kitų objektų, ant kurių įrengiama reklama, savininkas.

Turimo Leidimo įrengti išorinę reklamą (toliau – Leidimas) išdavimo data ir numeris (kai baigiasi turimo Leidimo galiojimo terminas ir pareiškėjas nori gauti naują Leidimą):

20\_\_ m.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(turimo leidimo išdavimo data) (turimo leidimo numeris)

Pranešimus norėčiau gauti elektroninio pašto adresu \_\_\_\_\_\_\_\_\_\_\_\_\_\_\_\_\_\_\_\_\_\_@\_\_\_\_\_\_\_\_\_\_\_\_\_,

per atstumą per kontaktinį centrą

PRIDEDAMA:

 Dokumentai, patvirtinantys žemės, statinių ar kitų objektų, ant kurių įrengiama reklama, nuosavybės teise ar kitais teisėtais pagrindais valdančio asmens (toliau – savininkas) sutikimą, išskyrus atvejus, kai pareiškėjas pats yra žemės, statinių, įrenginių ar kitų objektų, ant kurių įrengiama reklama, savininkas arba kai žemė, statiniai, įrenginiai ar kiti objektai, ant kurių įrengiama reklama, priklauso savivaldybei nuosavybės teise ar yra valdomi patikėjimo teise. Kai reklama įrengiama ant bendrosios dalinės nuosavybės teise valdomų bendrojo naudojimo objektų, pateikiami Reklamos įstatymo 12 straipsnio 1 dalies 4 punkte nurodytus reikalavimus atitinkantys savininkų sprendimai dėl sutikimo įrengti išorinę reklamą (Teisės aktų nustatyta tvarka įformintų savininkų balsavimo balsų skaičiavimo komisijos pasirašytų protokolų kopijos).

Nuosavybės teisę patvirtinančio dokumento kopija, kai pareiškėjas yra žemės, statinių, įrenginių ar kitų objektų, ant kurių įrengiama išorinė reklama, savininkas,

 Reklamos įrengimo projektas, \_\_\_ lapai (-ų), 1 egz.

 Saugomų teritorijų direkcijos arba Aplinkos apsaugos departamento, kai saugomoje teritorijoje nėra įsteigtos saugomų teritorijų direkcijos, sutikimas (jei reklama įrengiama saugomoje teritorijoje), \_\_\_\_ lapai (-ų).

 Kultūros paveldo departamento prie Kultūros ministerijos Kauno teritorinio padalinio sutikimas, kai išorinę reklamą planuojama įrengti kultūros paveldo objektuose, jų teritorijose ir apsaugos zonose, \_\_\_\_\_\_ lapai (-ų).

Objektus eksploatuojančių subjektų rašytiniai sutikimai (jei reklama įrengiama ant stulpų, lynų ar kitokių konstrukcijų, esančių virš gatvių), \_\_\_\_ lapai (-ų).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas ir pavardė)

Leidimų įrengti išorinę reklamą

išdavimo tvarkos aprašo

2 priedas

**(Leidimo įrengti išorinę reklamą forma)**

**KAIŠIADORIŲ RAJONO SAVIVALDYBĖS ADMINISTRACIJA**

(išduodanti institucija)

**LEIDIMAS ĮRENGTI IŠORINĘ REKLAMĄ**

Leidimo numeris \_\_\_\_\_\_\_\_\_\_\_\_\_\_\_

Reklaminės veiklos subjekto, kuriam išduotas leidimas (toliau – leidimo turėtojas), duomenys:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas, teisinė forma, kodas, buveinė; fizinio asmens vardas, pavardė, asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono ryšio numeris, elektroninio pašto adresas (jeigu leidimo turėtojas jį turi)

Išorinės reklamos (toliau – reklama) įrengimo adresas (vieta):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gatvės pavadinimas ) (pastato nr. arba vietos koordinatės)

Reklamos plotas \_\_\_\_\_\_\_\_\_\_\_\_\_\_ kv. m.

Pareiškėjo pateiktos paraiškos numeris \_\_\_\_\_\_\_\_\_\_\_\_\_\_\_\_\_\_\_\_ .

Leidimas galioja nuo 20\_\_\_m.\_\_\_\_\_\_\_\_\_\_\_\_\_\_\_\_\_\_d. iki 20\_\_\_ m. \_\_\_\_\_\_\_\_\_\_\_\_\_\_\_\_\_d.

Leidimo išdavimo data 20 \_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_ d.

Išduodančios institucijos atstovai